
A jelenléti ív a jegyzőkönyv mellékletét képezi.
Gergely Zoltán polgármester: Megnyitja az ülést. Megállapítja, hogy a Képviselő-testület határozatképes, Gergely Béláné és Dr. Olajos Gyula képviselők jelezték távollétüket. Jegyzőkönyvvezetőnek Nagy Ilona Rékát javasolja, kinek személyével a képviselők egyhangúlag egyetértettek. 

Napirendi pontoknak a meghívóban szereplőket javasolja, melyek a következők:

1./ Előterjesztés hitel igénybevételéről

2./ Dobó úti óvoda önerő pályázat pontosítása

3./ Dobó úti óvoda beruházás közbeszerzési eljárás lezárása

4./ Regio-Kom Társulással kötendő földhasználati bejegyzési jog engedélyezéséről szóló megállapodás elfogadása és a polgármester felhatalmazása a megállapodás aláírására

5./ LEADER – strand parkolóval kapcsolatos pályázatról

6./ LEADER – 2012. évi Árokszállási Nyár programsorozattal kapcsolatos pályázatról

Megállapítja, hogy a Képviselő-testület egyhangúlag elfogadta a napirendet. 

166/2011.(X.13.) határozat:

/Napirendi pontok elfogadásáról/
Jászárokszállás Város Önkormányzatának Képviselő-testülete a 2011. október 13-i soron kívüli ülés napirendjét egyhangúlag jóváhagyta. 

1. napirend: Előterjesztés hitel igénybevételéről

Gergely Zoltán polgármester: A hitel igénybevételéről szóló előterjesztés ismertetésére felkéri Szabóné Hegedűs Zsuzsanna pénzügyi irodavezetőt. 

Szabóné Hegedűs Zsuzsanna pénzügyi irodavezető: A pályázatban elnyert beruházások finanszírozására a „Sikeres Magyarországért” Önkormányzati Infrastruktúra-fejlesztési Hitelprogram keretében szeretnének hiteligényt benyújtani 96.000.000,- Ft összegben. A hitel fedezetet nyújtana a Dobó úti óvoda felújításánál az önerőre, 21.000.000,- Ft-ban, a strand termálmedence felújítására 63.000.000,- Ft-ban, útépítésre, útfelújításra 12.000.000,- Ft összegben. A türelmi idő két év, a futamidő tíz év, a hitel rendelkezésre tartási ideje 2013. december 31.
Gergely Zoltán polgármester: A hitelfelvétel átfutási ideje mintegy két hónap, közbeszerzési eljárás előzi meg. A hitellehetőség 3% körüli kamat fizetéssel vehető fel. A hitel csak beruházásra használható fel. 

Petró Géza képviselő: A Pénzügyi és Városfejlesztési Bizottság megtárgyalta az előterjesztést és támogatta a hitelfelvételt. 

Csomor János képviselő: Olyan beruházásokat érint, amelyekről már korábban döntött a testület, javasolja a határozat elfogadását. 

Kovácsné Tősér Zsuzsanna képviselő: A strand termálmedence felújítását már régóta tervezik. Mennyiben terheli meg a város költségvetését a 96.000.000,- Ft-os hitel felvétele? 

Gergely Zoltán polgármester: A termálfürdőt jövőre már nem lehet üzemeltetni azzal a módszerrel, ahogyan még idén is történt. Nagyon sok panasz érkezik a medencével kapcsolatban. Keresik a turisztikai pályázati lehetőségeket, tavaszig még írhatnak ki olyan pályázatot, amelyen indulhat a város. Amennyiben nem lesz pályázat, a medencét akár saját forrásból is fel kell újítani a négyszázhat üdülő és a lakosság érdekében is. A látványmedence munkáit nem tartalmazza a terv, amely kétszázmillió forint feletti költséget jelentene. A termálfürdő most már nem felel meg az előírásoknak, akár a hatóságok is bezárhatják. Az elmúlt években számos pályázatot beadtak, melyek azonban nem voltak sikeresek. Két héten belül kivitelezésre alkalmas, kész tervvel fognak rendelkezni, a szükséges költségvetéssel együtt. A jövő évi megszigorított hitelfelvételnél is azzal indultak, hogy aki a költségvetésének 50%-ánál több hitellel rendelkezik, nem vehet fel több hitelt. 
Az önkormányzat nem éri el ezt az értéket. Nagyon jó kondíciókkal felvett hitelei vannak csak a városnak és finanszírozható a költségvetés. 
Szavazásra bocsátja az előterjesztést. Tízmillió forint feletti összegről szól a határozati javaslat, ezért a név szerinti szavazás lebonyolítására felkéri Dr. Gábris Emese jegyzőt. 

Dr. Gábris Emese jegyző: Csomor János? 

Csomor János képviselő: Igen. 

Dr. Gábris Emese jegyző: Csőke István?

Csőke István képviselő: Igen. 

Dr. Gábris Emese jegyző: Drapos Béláné?

Drapos Béláné alpolgármester: Igen.

Dr. Gábris Emese jegyző: Gergely Zoltán?

Gergely Zoltán polgármester: Igen. 

Dr. Gábris Emese jegyző: Kovácsné Tősér Zsuzsanna?

Kovácsné Tősér Zsuzsanna képviselő: Igen. 

Dr. Gábris Emese jegyző: Petró Géza?

Petró Géza képviselő: Igen. 

Dr. Gábris Emese jegyző: Szerző Csaba?

Szerző Csaba képviselő: Igen. 

Gergely Zoltán polgármester: Megállapítja, hogy hét igen szavazattal, tartózkodás nélkül az előterjesztés elfogadásra került. A Képviselő-testület meghozta az alábbi határozatot: 

167/2011.(X.13.) határozat:

/Az MFB Sikeres Magyarországért Önkormányzati Infrastruktúrafejlesztési Hitelprogram keretén belüli hitelfelvételről/

„Jászárokszállás Város Önkormányzatának Képviselő-testülete 96.000.000.-Ft, azaz kilencvenhatmillió forint összegű fejlesztési célú hitel felvételét határozza el az alább felsorolt fejlesztések, felújítások finanszírozására, pályázati önerő biztosítására. A hitel felvételére a Magyar Fejlesztési Bank Sikeres Magyarországért Önkormányzati Infrastruktúrafejlesztési Hitelprogramja keretén belül kerül sor. A türelmi idő 2 év.

A hitel rendelkezésre tartásának határideje: 2013. december 31.
	Fejlesztés, felújítás célja
	Max. igényelt hitel összege /Ft/
	Beruházási cél megjelölése
	Futamidő
	Kamat

	Dobó úti óvoda beruházása, felújítása
	21000000
	2,4
	10 év
	3 havi EURIBOR+max.4 %

	Strand termál medence felújítása, fejlesztése 
	63000000
	2,4
	10 év
	3 havi EURIBOR+max. 4%

	Útépítés
	12000000
	2,4
	10 év
	3 havi EURIBOR+max. 4 %


A hitelfelvételre megfelelően alkalmazni kell a közbeszerzésekről szóló 2003. évi CXXIX. törvény vonatkozó rendelkezéseit.

A hitelfelvétel a 2011. évi költségvetési rendeletben meghatározott fejlesztési célú hitelkeret terhére történik.

A Képviselőtestület kötelezettséget vállal arra, hogy a hitel visszafizetésének időtartama alatt a hitelt és járulékait a fejlesztési kiadásokat megelőzően a költségvetés összeállításakor betervezi és jóváhagyja.

A Képviselőtestület a hitel és járulékai visszafizetési kötelezettségeinek biztosítékaként az OTP Bank Nyrt. javára engedményezi az időarányosan képződő helyi és gépjármű adó bevételeit a kölcsön és járulékai erejéig.

A Képviselőtestület felhatalmazza a polgármestert és a jegyzőt, hogy a hitelfelvétel ügyében eljárjon és a hitelszerződést az OTP Bank Nyrt.-vel megkösse. 

Határidő: haladéktalanul, a hitelszerződés megkötésére 2011. december 20.

Felelős: Polgármester, Pénzügyi Iroda


2. napirend: Dobó úti óvoda önerő pályázat pontosítása

Gergely Zoltán polgármester: A Dobó úti óvoda beruházás kivitelezőjével szerződéskötés ellőtt áll az önkormányzat. Az előző ülésen született döntés értelében önerő pályázatot adtak be, amelynél hiánypótlásra szólították fel a hivatalt. Három pontban saját hatáskörben megtörtént a pontosítás, a negyedikben testületi határozat szükséges. A kért önerő támogatást százalékos forma mellett forint összegben is meg kell adni a pályázatban. 
Az önerő alap pályázat uniós forrásból gazdálkodik, a kiírás feltételeinek megfelel az önkormányzat. Sikeres pályázat esetén az óvodai eszközök beszerzésére fordítanák a felszabaduló önrészt. 
Petró Géza képviselő: A Pénzügyi és Városfejlesztési Bizottság egyhangúlag támogatta a határozati javaslatot. 

Gergely Zoltán polgármester: Szavazásra bocsátja az előterjesztést. Megállapítja, hogy a Képviselő-testület a határozati javaslatot egyhangúlag elfogadta és meghozta az alábbi határozatot:

168/2011.(X.13.) határozat:

/A Dobó úti óvoda épület felújítására EU Önerő Alap pályázat benyújtásáról/

Jászárokszállás Város Önkormányzata pályázatot nyújt be a belügyminiszter 15/2011. (IV.22.) BM rendelete alapján hirdetett az önkormányzatok számára európai uniós fejlesztési pályázataik saját forrás kiegészítésére (EU Önerő Alap) szóló kiírásra. 

Jászárokszállás Város Önkormányzata pályázatának célja a Dobó úti, használaton kívüli óvoda épület felújítására benyújtott ÉAOP-4.1.1/A-2-10-2010-0018 kódszámú nyertes pályázathoz szükséges önerő kiegészítése.

Pályázó megnevezése: Jászárokszállás Város Önkormányzata

A tervezett fejlesztés pontos megnevezése: A jászárokszállási Dobó Utcai Óvoda fejlesztése a minőségi nevelés és a hátrányos helyzetű gyermekek felzárkóztatása érdekében

A tervezett fejlesztés összköltsége: 127.152.249 Ft

A tervezett fejlesztés pénzügyi ütemezése: 

	 
	2011
	2012
	Összesen

	EU Alapokból kapott támogatás
	26.513.491
	73.486.509
	100.000.000

	Költségvetés terhére vállalt összes saját forrás
	7.199.009
	19.953.240
	27.152.249

	A beruházás összköltsége
	33.712.500
	93.439.749
	127.152.249


A tervezett fejlesztés pénzügyi forrásainak összetétele és azok éves ütemezése:

	 
	2011
	2012
	Összesen

	EU Alapokból kapott támogatás
	26.513.491
	73.486.509
	100.000.000

	Összes saját forrás
	7.199.009
	19.953.240
	27.152.249

	Ebből: Költségvetés terhére vállalt
	3.959.455
	10.974.282
	14.933.737

	          EU önerő alapból igényelt támogatás
	3.239.554
	8.978.958
	12.218.512

	A beruházás összköltsége
	33.712.500
	93.439.749
	127.152.249


A saját forrás biztosításának módja:

	 
	2011
	2012
	Összesen

	Összes saját forrás
	7.199.009
	19.953.240
	27.152.249

	Ebből: Költségvetés terhére vállalt
	3.959.455
	10.974.282
	14.933.737

	          EU önerő alapból igényelt támogatás
	3.239.554
	8.978.958
	12.218.512


A táblázatokban feltüntetett adatok Ft-ban értendőek.

Az igényelt EU Önerő Alap támogatás:                           12.218.512 Ft

Az Önkormányzat a 127.152.249 Ft-tal előirányzott fejlesztés megvalósulási költségéhez 27.152.249 Ft-ot azaz huszonhétmillió-egyszázötvenkétezer-kétszáznegyvenkilenc forintot saját forrásként a város költségvetésében biztosít a fenti táblázatokban megjelölt módon. Továbbá a Képviselő-testület támogatja a 12.218.512 Ft EU Önerő Alap támogatás igényléséről szóló pályázat benyújtását.

A Képviselő Testület felhatalmazza a Polgármestert a pályázat benyújtására, valamint a pályázati kiírásban szereplő nyilatkozatok aláírására.

Határidő: 2011. november 17.

Felelős:  Polgármester

Erről értesül:  - Polgármester  Helyben

· Polgármesteri Hivatal Pénzügyi Irodája H.

· Magyar Államkincstár Észak-alföldi Regionális Igazgatóság /pályázatban/

5002 Szolnok, Liget u. 6.

· Irattár

Gergely Zoltán polgármester: A holnapi napon a döntésnek megfelelő kiegészítéssel a hiánypótlás postázásra kerül. 

3. napirend: Dobó úti óvoda beruházás közbeszerzési eljárás lezárása

Gergely Zoltán polgármester: A Dobó úti óvoda beruházás közbeszerzési eljárással kapcsolatosa napirendi pont beajánlására felkéri Bakainé Magyari Melinda műszaki irodavezetőt. 

Bakainé Magyari Melinda műszaki irodavezető: A város közbeszerzési szabályzata előírja, hogy a Képviselő-testület a bizottság által javasolt momentumokat jóváhagyja, így a beérkezett ajánlatok értékelése,a döntés az eljárás eredményéről, a vállalkozói szerződés tervezetének elfogadása, a polgármester felhatalmazása a vállalkozói szerződés aláírására. A beérkezett ajánlatok elfogadásáról, a bizottság tájékoztatójáról szól az egyik határozati javaslat, a másik pedig a nyertessel kötendő szerződés tartalmának jóváhagyásáról. 
Gergely Zoltán polgármester: Mivel a Képviselő-testület alkotja a közbeszerzési bizottságot is, már mindannyian ismerik az anyagot, részesei voltak a teljes folyamatnak. 

Petró Géza képviselő: A Pénzügyi és Városfejlesztési Bizottság egyhangúlag támogatta a határozati javaslatot. 

Gergely Zoltán polgármester: Szavazásra bocsátja az első előterjesztést, mely szerint a közbeszerzési bizottság nyertesnek hirdette ki a SZOLTISZ Ipari Szolgáltató és Kereskedelmi Kft.-t. Megállapítja, hogy a Képviselő-testület a javaslatot egyhangúlag elfogadta és meghozta az alábbi határozatot:

169/2011.(X.13.) határozat:

/ÉAOP-2010-4.1.1./A_210-2010-0018 számú pályázat szerinti műszaki tartalom alapján, a jászárokszállási Dobó utcai óvoda fejlesztéséhez kapcsolódóan az 5123 Jászárokszállás, Dobó u. 9/a. sz., hrsz.: 2131. alatti ingatlanon álló középület épületének részbeni átalakításával és felújításával 4 csoport-szobás óvoda létesítésére kiírt közbeszerzési eljárás lezárásával kapcsolatosan a beérkezett ajánlatok értékelésének jóváhagyása, az eljárás eredményéről született döntésről, a nyertes személyének meghatározásáról, az eljárást lezáró összegzés elkészítéséről/

Jászárokszállás Város Önkormányzatának Képviselő-testülete a közbeszerzési bizottság által a beérkezett és a hiánypótlással kiegészített ajánlatok értékéléséről készített jegyzőkönyvek tartalmát – Értékelő lap, I. számú bíráló bizottság jegyzőkönyv II. számú bíráló bizottság jegyzőkönyv – jóváhagyja, egyben elfogadja nyertes ajánlattevőként a SZOLTISZ Ipari Szolgáltató és Kereskedelmi Kft.-t (5000 Szolnok, Dózsa Gy. u. 5.), illetve megbízza a Műszaki Irodát az eljárást lezáró összegzés összeállításával és a résztvevő ajánlattevők kiértesítésével, az eljárás eredményéről hirdetményben történő megjelentetéséről.   

Határidő: 
azonnal

Felelős: 
Jegyző, Műszaki Iroda

Erről értesülnek: 
1./ Műszaki Iroda

  
2./ Irattár.

Gergely Zoltán polgármester: Szavazásra bocsátja a második előterjesztést, amely a vállalkozói szerződés tervezet jóváhagyásáról, a polgármesternek a vállalkozói szerződés aláírásáról szól. Megállapítja, hogy a Képviselő-testület a határozati javaslatot egyhangúlag elfogadta és meghozta az alábbi határozatot: 

170/2011.(X.13.) határozat:

/ÉAOP-2010-4.1.1./A_210-2010-0018 számú pályázat szerinti műszaki tartalom alapján, a jászárokszállási Dobó utcai óvoda fejlesztéséhez kapcsolódóan az 5123 Jászárokszállás, Dobó u. 9/a. sz., hrsz.: 2131. alatti ingatlanon álló középület épületének részbeni átalakításával és felújításával 4 csoport-szobás óvoda létesítésére kiírt közbeszerzési eljárás lezárásával kapcsolatosan a nyertes ajánlattevővel történő vállalkozási szerződés tervezet tartalmának jóváhagyása/

Jászárokszállás Város Önkormányzatának Képviselő-testülete a nyertes ajánlattevővel kötendő vállalkozási szerződés tervezet tartalmát elfogadja, egyben felhatalmazza a Polgármestert a Vállalkozási Szerződés aláírására.

Határidő: 
2011. október 21.

Felelős: 
Polgármester

Erről értesülnek: 
1./ Műszaki Iroda




2./ Pénzügyi Iroda

  


3./ Irattár.

Gergely Zoltán polgármester: Amennyiben nem érkezik észrevétel a többi pályázótól, akkor október 21-én sor kerülhet a szerződés aláírására. 
4. napirend: A Regio-Kom Társulással kötendő földhasználati bejegyzési jog engedélyezéséről szóló megállapodás elfogadása és a polgármester felhatalmazása a megállapodás aláírására

Gergely Zoltán polgármester: Felkéri Bakainé Magyari Melinda műszaki irodavezetőt a Regio-Kom Társulással kötendő földhasználati bejegyezési jog engedélyezéséről szóló előterjesztés ismertetésére. 
Bakainé Magyari Melinda műszaki irodavezető: A Regio-Kom Társulásnak a hulladékudvar kialakítási pályázatához szükséges a második fordulóban a jelenleg az önkormányzat tulajdonát képező földterület használati jogának megszerzése. A megállapodás módosítható a későbbiekben, de az önkormányzat részéről először szükséges az engedély megadása. A határozati javaslatban módosításként húsz évre szóló bejegyzést szerepeltetnek. 

Gergely Zoltán polgármester: A hulladékudvarban térítés nélkül lerakható lesz a háztartásokban keletkező, nem veszélyes hulladék, illetve festék, elhasznált akkumulátor. A társulási önkormányzatok közül négy településen épül hulladékudvar, a pályázat második körében szükséges a dokumentumok csatolása. 
Petró Géza képviselő: A Pénzügyi és Városfejlesztési Bizottság egyhangúan támogatta a határozati javaslatot. 

Gergely Zoltán polgármester: Testületi határozattal biztosították az eljáró hatóság által kérteket. Szavazásra bocsátja a határozati javaslatot. Megállapítja, hogy a Képviselő-testület egyhangúlag támogatta a javaslatot és meghozta az alábbi határozatot: 

171/2011.(X.13.) határozat:

/A REGIO-KOM Térségi Kommunális Szolgáltató Társulás Jászberényi és Dél-Hevesi kistérsége szilárdhulladék-gazdálkodási rendszerének fejlesztése” nevű és KEOP-7.1.1.1/09-2009-0006 azonosító számú projekt II. fordulós pályázathoz földhasználati jog bejegyzéséhez készített megállapodás elfogadásáról/
Jászárokszállás Város Képviselő-testülete „A REGIO-KOM Térségi Kommunális Szolgáltató Társulás Jászberényi és Dél-Hevesi kistérsége szilárdhulladék-gazdálkodási rendszerének fejlesztése” nevű és KEOP-7.1.1.1/09-2009-0006 azonosító számú projekt II. fordulós pályázat előkészítési szakaszában elkészült, a Jászárokszállás Város Önkormányzata kizárólagos tulajdonát képező jászárokszállási belterület 3252/2 hrsz-ú ingatlanra a REGIO-KOM Térségi Kommunális Szolgáltató Társulás javára 20 évi határozott időre földhasználati jog bejegyzéséhez és az erről szóló megállapodáshoz hozzájárul, és felkéri Gergely Zoltán polgármestert annak aláírására.
Határidő:
2011. október 29.

Felelős: 
Gergely Zoltán Jászárokszállás város polgármestere

 Dr. Szabó Tamás, a REGIO-KOM Társulás Elnöke

Erről értesülnek: 
1./ Műszaki Iroda




2./ Pénzügyi Iroda

3./ REGIO-KOM Társulás

  


4./ Irattár.


5. napirend: LEADER – strand parkolóval kapcsolatos pályázatról

Gergely Zoltán polgármester: Két évvel ezelőtt nagy eséllyel vettek részt egy LEADER pályázaton, amelyet azonban az akkori Képviselő-testület röviddel a lezárás előtt visszavont. Közel egymillió forintba került a pályázat, ezért nem volt célszerű lépés. A pályázatnak része volt, majd a Jászárokszállás Városáért Alapítvány forrásából felújították a termálvizes kutat. A mostani pályázatban a parkolók és a vízelvezetés beruházásra pályáznak, igényelt támogatás összege 9.900.000,- Ft. Saját forrásként 10.725.000,- Ft-ot biztosítana a város. A pályázat benyújtására interneten keresztül kerül sor. A LEADER-csoport befogadta a pályázati ötleteket. 

Petró Géza képviselő: A Pénzügyi és Városfejlesztési Bizottság egyhangúlag támogatta a határozati javaslatot. 

Csomor János képviselő: Régóta tervezték már ezt a felújítás, ha sikeres lesz a pályázat, végre megépülhetnek a parkolók, ezért támogatja a javaslatot. 

Gergely Zoltán polgármester: A termálmedence felújítására nem lehet pályázni ebben a kiírásban, ezért azt a munkát kell vállalni, amely a pályázatba belefér. 

Szavazásra bocsátja az előterjesztést. Megállapítja, hogy a Képviselő-testület a határozati javaslatot egyhangúlag elfogadta és meghozta az alábbi határozatot:
172/2011.(X.13.) határozat:

/Strandfürdő előtti parkoló kialakítására, pályázat benyújtásához/

Jászárokszállás Város Önkormányzata pályázatot nyújt be a Mezőgazdasági és Vidékfejlesztési Hivatal pályázati felhívására „az Európai Mezőgazdasági Vidékfejlesztési Alapból a Helyi Vidékfejlesztési Stratégiák LEADER fejezetének végrehajtásához nyújtandó támogatások igénylésére”.

Jászárokszállás Város Önkormányzata pályázatának célja Strandfürdő előtti parkoló kialakítása, felújítása.

A tervezett fejlesztés megvalósulási költsége: 20.625.000 Ft.

A pályázaton igényelt támogatás: 9.900.000 Ft

Az Önkormányzat a 20.625.000 Ft-tal előirányzott fejlesztés megvalósulási költségéhez 10.725.000 Ft-ot azaz tizmillió-hétszázhuszonöt forintot saját forrásként a város költségvetésében biztosít a következők szerint:

Források:

- A pályázaton elnyerhető támogatás:    48 %                              9.900.000 Ft

- Saját forrás               
                          52 %                         10.725.000 Ft

Források összesen:                               100%                           20.625.000 Ft

Jászárokszállás Város Önkormányzata költségvetése terhére biztosítja a pályázatban megjelölt beruházás megvalósításához szükséges 10.725.000 Ft önerőt.

A Képviselő Testület felhatalmazza a Polgármestert a pályázat benyújtására, valamint a pályázati kiírásban szereplő nyilatkozatok aláírására.

Határidő: 2011. október 31.

Felelős:  Polgármester

Erről értesül:  -     Polgármester  Helyben

· Polgármesteri Hivatal Pénzügyi Irodája H.

· Mezőgazdasági és Vidékfejlesztési Hivatal /pályázatban/

· Irattár

6. napirend: 6./ LEADER – 2012. évi Árokszállási Nyár programsorozattal kapcsolatos pályázatról

Gergely Zoltán polgármester: A 2010. évi Árokszállási Nyár programsorozatra megnyerték a pályázatot, az idei évben nem volt kiírás. A 2012. évi rendezvényre ismét pályázni kíván az önkormányzat. A 2010. évi támogatás még nem érkezett meg, de minden hiánypótlást teljesítettek, már csak a kiutalást várják. 

Ördög Józsefné Petőfi Művelődési Ház vezetője: A 2012. évi rendezvény július 14-15-én kerül megrendezésre. A rendezvény költségvetése magas, vannak támogatóik, de amennyiben nyernek a pályázaton, még színvonalasabbá tudják tenni a rendezvényt. 

Gergely Zoltán polgármester: A pályázat finanszírozása százszázalékos, de az ÁFÁ-t meg kell fizetni. 

Petró Géza képviselő: A Pénzügyi és Városfejlesztési Bizottság egyhangúlag támogatta a határozati javaslatot.

Gergely Zoltán polgármester: Szavazásra bocsátja az előterjesztést. Megállapítja, hogy a Képviselő-testület egyhangúlag elfogadta a határozati javaslatot és meghozta az alábbi határozatot:

 173/2011.(X.13.) határozat:

/Az Árokszállási Nyár rendezvénysorozat megrendezése pályázat benyújtásáról/

Jászárokszállás Város Önkormányzata pályázatot nyújt be a Mezőgazdasági és Vidékfejlesztési Hivatal pályázati felhívására „az Európai Mezőgazdasági Vidékfejlesztési Alapból a Helyi Vidékfejlesztési Stratégiák LEADER fejezetének végrehajtásához nyújtandó támogatások igénylésére.”

Jászárokszállás Város Önkormányzata pályázatának célja a hagyományos Árokszállási Nyár rendezvénysorozat megrendezése.

A tervezett fejlesztés megvalósulási költsége: 4.600.000 Ft.

A pályázaton igényelt támogatás: 3.680.000 Ft.

Az Önkormányzat a 4.600.000 Ft-tal előirányzott fejlesztés megvalósulási költségéhez 920.000 Ft-ot azaz kilencszázhúszezer forintot saját forrásként a város költségvetésében biztosít a következők szerint:

Források:

- A pályázaton elnyerhető támogatás:     80 %                             3.680.000 Ft

- Saját forrás                                  20 %                                       920.000 Ft

Források összesen:                     100%                                       4.600.000 Ft

Jászárokszállás Város Önkormányzata költségvetése terhére biztosítja a pályázatban megjelölt beruházás megvalósításához szükséges 920.000 Ft önerőt.

A Képviselő Testület felhatalmazza a Polgármestert a pályázat benyújtására, valamint a pályázati kiírásban szereplő nyilatkozatok aláírására.

Határidő: 2011. október 31.

Felelős:  Polgármester

Erről értesül:  -     Polgármester  Helyben

· Polgármesteri Hivatal Pénzügyi Irodája H.

· Mezőgazdasági és Vidékfejlesztési Hivatal /pályázatban/

· Irattár

Gergely Zoltán polgármester: Egy harmadik pályázat is benyújtásra fog kerülni a Polgárőrség részéről. Térfigyelő kamerák telepítését szeretnék megvalósítani, közel ötmillió forint értékben. Ezzel a városközpontban és a település minden bejövő útján telepítenének kamerákat. Az önkormányzatnak is szerepet kell vállalni a pályázatban, mert a szükséges összeg utófinanszírozású, a Polgárőrség maga nem tudja biztosítani az összeget. A Polgármesteri Hivatalban már működnek kamerák, a kerékpárlopások visszaszorítása érdekében. 
Megköszöni a részvételt és bezárja a képviselő-testületi ülést. 

Jegyzőkönyv lezárva: 2011. október 13-án 16 óra 47 perckor. 

Kmf.


Gergely Zoltán





Dr. Gábris Emese


 polgármester







jegyző

